stanford-oval/wikipedia huggingface dataset:
אליינה טילקי
קריירה

את סינגל הבכורה שלה, "Cevapsız Çınlama", הוציאה טילקי בשנת 2016 ביחד עם הדי ג'יי הטורקי אמרה קאראדומן. השיר זכה במהרה להצלחה רבה והגיע בשיאו למקום השני בטורקיה טופ 20. ביוטיוב זכה הקליפ להצלחה בין-לאומית ונכון לדצמבר 2017, מונה הצפיות שלו עומד על כ-349 מיליון צפיות, דבר שהופך אותו לנצפה ביותר של השניים, ולקליפ הטורקי הנצפה ביותר בכל הזמנים. בשנת 2017 הוציאה טילקי את סינגל הסולו הראשון שלה "Sen Olsan Bari". השיר זכה להצלחה בין-לאומית גם כן, וצבר 100 מיליון צפיות ב-21 ימים בלבד, ובכך הפך לקליפ ה-44 שעשה זאת. כיום מונה הצפיות של הקליפ עומד על כ-263 מיליון צפיות, דבר שהופך אותו לקליפ השני הנצפה ביותר של טילקי, ולקליפ הטורקי השלישי הנצפה ביותר בכל הזמנים. בנוסף לכך, הקליפ של השיר הפך לשיר הסולו הנשי הטורקי הנצפה ביותר בכל הזמנים, ובכך שברה טילקי את שיאה של גולשן שהחזיקה בשיא זה עד דצמבר 2017, עם שירה "Bangir Bangir", שצבר קרוב ל-260 מיליון צפיות. כמו כן, ערוץ היוטיוב של טילקי, הפך לאחד מן ערוצי היוטיוב הטורקיים הנצפים ביותר בכל הזמנים, כאשר המובילה ברשימה היא הזמרת אירם דריג'י. בשנת 2018 הוציאה את השיר "Yalnız Çiçek". ב-24 השעות הראשונות צבר הקליפ של השיר כ-7.5 מיליון צפיות. השיר נכלל באלבום הלהיטים Yıldız Tilbe'nin Yıldızlı Şarkıları, Vol. 1, שיצא באותה השנה. בהמשך יצאו השירים "Dipsiz Kuyum", ו-"Sevmek Yok".
במאי 2018, ביצעה מחדש את השיר "Canavar" של דריה אולו. שנה לאחר מכן, הוציאה את הלהיט הטורקי, "Nasılsın Aşkta?". בשנת 2020, הוציאה את השיר "Yalan", שזכה להצלחה נאה. כמה חודשים לאחר מכן, הוציאה את "Bu Benim Masalım", שצבר 4.6 מיליון צפיות ביממה אחת בלבד.
דיסקוגרפיה > סינגלים

| 0 | 1 | 2 |
| --- | --- | --- |
|  2016: "Cevapsız Çınlama"  2017: "Sen Olsan Bari"  2018: "Yalnız Çiçek"  2018: "Dipsiz Kuyum"  2019: "Nasılsın Aşkta?"  2020: "Yalan"  2020: "Bu Benim Masalım"  2021: "Nehir" |  2021: "Retrograde"  2021: "Sır"  2021: "Real Love"  2022: "Take It or Leave It"  2022: "Aşk Ateşi"  2022: "Diamonds"  2022: "Tanırım İntiharı"  2023: "Başıma Belasın" |  2023: "Ayrı Gitme"  2023: "Bir Gün Ol Yerimde"  2024: "Bedel"  2024: "Sultanım" |
הערות שוליים

↑  Aleyna Tilki Kimdir? | Biyografi Ansiklopedisi, www.biyografisi.gen.tr (ב־) (ארכיון)
↑  "3 Adam'ın sürpriz konuğu Aleyna Tilki kimdir?" (בטורקית). נבדק ב-2017-12-19.
1 2 3  YouTube - Most Viewed Music Videos by Turkish Artists, kworb.net
1 2  netd müzik (2017-07-27), Aleyna Tilki - Sen Olsan Bari, נבדק ב-2017-12-19
1 2  YouTube Milestones - Fastest to 100 million, kworb.net
↑  netd müzik (2016-08-19), Emrah Karaduman - Cevapsiz Cinlama ft. Aleyna Tilki, נבדק ב-2017-12-19
↑  Emrah Karaduman YouTube Statistics and History, kworb.net
↑  Aleyna Tilki YouTube Statistics and History, kworb.net
↑  netd müzik, YouTube
↑  netd müzik (2015-04-28), Gulsen - Bangir Bangir, נבדק ב-2017-12-19
↑  Aleyna Tilki YouTube Statistics and History, kworb.net
↑  İrem Derici YouTube Statistics and History, kworb.net
↑  netd müzik (2018-06-05), Aleyna Tilki YALNIZ ÇİÇEK ft. Emrah Karaduman, נבדק ב-2018-06-06
↑  Today's Most Viewed Music Videos on YouTube, kworb.net
↑  Yıldız Tilbe'nin Yıldızlı Şarkıları, Vol. 1, נבדק ב-2020-01-24
↑  netd müzik (2018-09-03), Emrah Karaduman - Dipsiz Kuyum feat. Aleyna Tilki, נבדק ב-2018-10-11
↑  Ferhat Kayabas (2018-05-01), Aleyna Tilki - Canavar / Amsterdam Konseri The Box (Derya Uluğ Cover), נבדק ב-2019-05-25
↑  Aleyna Tilki - Nasılsın Aşkta?, נבדק ב-2020-01-24
↑  YouTube Stats of Aleyna Tilki - Yalan, kworb.net
↑  YouTube Stats of Aleyna Tilki - Bu Benim Masalım, kworb.net
| אליינה טילקי |
| --- | --- | --- |
| סינגלים | "Sen Olsan Bari" • "Yalnız Çiçek" • "Dipsiz Kuyum" • "Nasılsın Aşkta?" • "Yalan" • "Bu Benim Masalım" • "Nehir" • "Retrograde" • "Sır" • "Take It or Leave It" • "Aşk Ateşi"  • "Tanırım İntiharı" • "Başıma Belasın" |  |
| השתתפות בסינגלים | "Cevapsız Çınlama" • "Real Love" • "Diamonds" |  |
| ערכים קשורים | אמרה קאראדומן • "הנה האגדה שלי" (2021) • DMC |  |
| --- | --- |
בקרת זהויות :  ISNI: 0000 0004 6687 6646  MusicBrainz: d353fd5a-e288-4668-a18e-7f6d6c6469ae
אלכסה (זמרת)

| --- | --- |

 לידה:  9 בדצמבר 1996 (בת 28) טלסה, אוקלהומה, ארצות הברית 
 מוקד פעילות:  ארצות הברית 
 תקופת הפעילות:  מ-2016 
 מקום לימודים:  בית הספר התיכון ג'נקס, הקולג' הקהילתי של טולסה 
 סוגה:  מוזיקת דאנס אלקטרונית, קיי-פופ 
 שפה מועדפת:  קוריאנית, אנגלית 
 חברת תקליטים:  ZB Label 
 www.alexazb.com
 
אלכסנדרה כריסטין שניידרמן (באנגלית: Alexandra Christine Schneiderman; נולדה ב-9 בדצמבר 1996), הידועה בשם הבמה אלכסה (AleXa) וגם בשם הבמה אלכס כריסטין (Alex Christine), היא זמרת, רקדנית ושחקנית אמריקאית ממוצא דרום קוריאני.
לאחר שהתחרה בשתי העונות של תוכנית הריאליטי Rising Legends, היא הוחתמה ב-ZB Label ב-2018. במהלך תקופה זו, היא גם התחרתה ב-Produce 48 (אנ'). היא ייצגה את מדינת הולדתה אוקלהומה בתחרות הזמר האמריקאית עם השיר "Wonderland", שבה גם זכתה עם 710 נקודות.
ראשית חייה

אלכסה נולדה ב-9 בדצמבר 1996 בטלסה, אוקלהומה, לאב רוסי-אמריקאי ולאם דרום קוריאנית. אמה של אלכסה אומצה בגיל חמש על ידי הוריה האמריקנים המאמצים מבית יתומים בקויאנג.
בילדותה, מאז גיל שנה וחצי, אלכסה לקחה שיעורי ריקוד לז'אנרים שונים, בין היתר לבלט, ג'אז, היפ הופ וסטפס. היא למדה בבית הספר התיכון ג'נקס, והייתה חברה במקהלות Jenks Varsity Pom ו-Jenks Trojanaires. היא למדה תיאטרון במכללה הקהילתית של טלסה (אנ'). לאלכסה היה חשבון אינסטגרם וסנאפצ'ט שהוקדש לפרסום גרסאות כיסוי לשירי קיי-פופ.
קריירה

ב-2016 וב-2017, היא השתתפה ב-2 אודישנים של Rising Legends. ב-2018, היא הוחתמה אצל ZB Label.‏ בשנת 2018, אלכסה התחרה ב-Produce 48 (אנ') והודחה בסיבוב הראשון במקום ה-82.
ב-21 באוקטובר 2019, אלכסה הוציאה את אלבום הסינגל הראשון שלה, Bomb‏.
ב-1 באפריל 2020, היא הוציאה את המיני-אלבום הראשון שלה, Do or Die.‏
ב-21 באוקטובר 2020, היא הוציאה את המיני-אלבום השני שלה, Decoherence. המיני-אלבום הגיע, בשיאו, למקום ה-67 במצד האלבומים הקוריאני.
ב-1 ביולי 2021, היא הוציאה את אלבום הסינגל השני שלה, ReviveR.‏ אלבום הסינגל הגיע, בשיאו, למקום ה-41 במצד האלבומים הקוריאני.
ב-6 בינואר 2022, היא הוציאה את אלבום הסינגל השלישי שלה, Tattoo.‏ אלבום הסינגל הגיע, בשיאו, למקום ה-50 במצד האלבומים הקוריאני.
ב-3 במרץ 2022, אלכסה הוכרזה כאחת מהמתמודדים שיתחרו בתחרות הזמר האמריקאית, כאשר היא מייצגת את אוקלהומה עם השיר "Wonderland".‏ ב-9 במאי 2022, היא הוכרזה כזוכה בתחרות.
ב-27 באפריל 2022, היא הופיעה בסרט האימה הדרום קורייאני, Urban Myths (אנ'), בתפקיד סה-רי.
הערות שוליים

↑  Terry, Connor (2022-05-09). "The American Song Contest: Oklahoma's AleXa wins the very first edition of the contest". ESCUnited (באנגלית אמריקאית). ארכיון מ-2022-05-23. נבדק ב-2022-05-10.
↑  "AleXa on Instagram". Instagram. 9 בדצמבר 2019. אורכב מהמקור ב-2022-10-15. נבדק ב-6 באפריל 2020. Thank you so much for joining my birthday party! {{cite web}}:  (עזרה)תחזוקה - ציטוט: bot: original URL status unknown (link)
↑  "[Interview] AleXa: K-pop fan from Oklahoma now living dream as K-pop star". koreatimes (באנגלית). 2022-01-06. אורכב מ-המקור ב-2022-03-15. נבדק ב-2022-03-15.
↑  Neal Kuykendall, Lindsey (23 בינואר 2018). "Alex Christine is on her way to K-Pop fame". TulsaPeople. ארכיון מ-17 במאי 2018. נבדק ב-7 בינואר 2020. {{cite news}}:  (עזרה)
↑  Benjamin, Jeff (2019-10-20). "AleXa Takes Unconventional Route to Finally Make K-Pop Debut With 'Bomb': Premiere". Billboard. ארכיון מ-2020-01-25. נבדק ב-2020-01-13.
↑  Herman, Tamar (2020-01-13). "How Much Does It Cost To Debut A K-Pop Star? Zanybros CEO Discusses AleXa's Debut". Forbes. ארכיון מ-2020-01-13. נבדק ב-2020-01-13.
↑  Benjamin, Jeff (2019-10-31). "AleXa Makes a 'Bomb' Top 10 Debut on World Digital Song Sales Chart". Billboard. ארכיון מ-2020-01-13. נבדק ב-2020-01-13.
↑  Herman, Tamar (2019-12-13). "AleXa Teams up With Diablo for Rock Version of 'Bomb': Exclusive Premiere". Billboard. ארכיון מ-2020-01-13. נבדק ב-2020-01-13.
↑  "American AleXa's rise to K-pop warrior 'surreal'". UPI (באנגלית). ארכיון מ-2020-12-29. נבדק ב-2020-09-11.
↑  Kim, Sun-woo (21 ביוני 2021). "알렉사 9개월만 컴백 예고…'ReviveR' 트레일러 공개". Sports Seoul (בקוריאנית). ארכיון מ-2021-06-21. נבדק ב-21 ביוני 2021. {{cite web}}:  (עזרה)
↑  Kang, Da-yun (28 בדצמבר 2021). "알렉사, 스페셜 싱글 '타투' 컴백 스케줄러 공개…'새로운 세계' 열린다". Mydaily (בקוריאנית). ארכיון מ-2021-12-28. נבדק ב-28 בדצמבר 2021. {{cite web}}:  (עזרה)
↑  Terry, Connor (2022-03-19). "AleXa: "Not only am I representing my home state of Oklahoma, I'm also representing the K-pop community"". ESCUnited (באנגלית אמריקאית). ארכיון מ-2022-03-19. נבדק ב-2022-03-19.
↑  Terry, Connor (2022-05-09). "The American Song Contest: Oklahoma's AleXa wins the very first edition of the contest". ESCUnited (באנגלית אמריקאית). ארכיון מ-2022-05-23. נבדק ב-2022-05-09.
↑  Oklahoma's AleXa wins the American Song Contest with "Wonderland", wiwibloggs, ‏2022-05-09 (באנגלית אמריקאית) (ארכיון)
| --- | --- |
בקרת זהויות :  ISNI: 0000 0004 8341 3459  MusicBrainz: 89d6f478-1eda-42f6-956a-d6d8b7524cc1  VIAF: 27159105346606401858   WorldCat (עם VIAF): 27159105346606401858
חשבון אינפיניטסימלי

חשבון אִינְפִינִיטֶסִימָלִי (נקרא גם אינפי או חדו"א, ראשי תיבות של: חשבון דיפרנציאלי ואינטגרלי; ובאנגלית: Calculus – קלקולוס; במונחי האקדמיה ללשון העברית: חֶשְׁבּוֹן-הָאֵינְסוֹפִיִּים) הוא ענף של המתמטיקה שחוקר שינוי. התחום מבוסס רובו ככולו על המושג גבול שמאפשר לעסוק בתוצאה של תהליכים אינסופיים. על בסיס רעיון הגבול נבנים ונחקרים מושגי יסוד כגון סדרה, סכום אינסופי, רציפות, נגזרת ואינטגרל. תחילתו של הענף בעבודותיהם של אייזק ניוטון ושל גוטפריד וילהלם לייבניץ, אם כי קדמו להם, בצעדים ראשונים לקראת תחום זה, ארכימדס, בארו, דקארט, פרמה והויגנס.
על בסיסו של החשבון האינפיניטסימלי בנוי ענף האנליזה המתמטית שעוסקת ביישום כלים מהחשבון האינפיניטסימלי במגוון רחב של עיסוקים מתמטיים. מעבר לכך, לחשבון האינפיניטסימלי חשיבות מכרעת בכל תחומי המדע ובייחוד בפיזיקה, וכן בהנדסה, כלכלה ותחומים נוספים.
עיקרי החשבון האינפיניטסימלי

לחשבון האינפיניטסימלי שני ענפים עיקריים:
חשבון דיפרנציאלי: עוסק בחישוב השיעור הרגעי של השינוי (הנגזרת) בערכי פונקציה בהתאם לשינוי בערכי המשתנים. חישוב הנגזרת מאפשר לקבוע את המשיק לפונקציה בכל נקודה, את המעבר מפונקציה המתארת מהירות לזו המתארת תאוצה ועוד. החשבון הדיפרנציאלי מאפשר את פיתוחם של קירובים דוגמת טור טיילור ושיטת ניוטון-רפסון.
חשבון אינטגרלי (בעברית: חשבון אִסְכּוּם): עוסק בדרכים לחישוב האינטגרל של פונקציה. חישוב האינטגרל מאפשר לחשב את השטח הכלוא מתחת לעקום, וכן לחשב את שטח הפנים והנפח של גופים שונים.
המשפט היסודי של החשבון הדיפרנציאלי והאינטגרלי קובע שגזירה (חישוב הנגזרת) ואינטגרציה (חישוב האינטגרל) הן פעולות הפוכות זו לזו. תגלית זו של ניוטון ולייבניץ (בנפרד, וכמעט באותו זמן) הביאה לשלל תוצאות לאחר שעבודותיהם התפרסמו.
מהחשבון האינפיניטסימלי התפתחו ענפי מתמטיקה נוספים: משוואות דיפרנציאליות, אנליזה וקטורית, טופולוגיה דיפרנציאלית ותורת המידה. לחשבון האינפיניטסימלי שימוש נרחב בפיזיקה ובהנדסה.
היסטוריה

אף שכבר ארכימדס השתמש בשיטות אינטגרציה, ורבים (בארו, פרמה, ואליס ואחרים) הגיעו לרעיון הנגזרת, יצירת החשבון האינפיניטסימלי מיוחסת לניוטון וללייבניץ, בסוף המאה ה-17. ניוטון ולייבניץ, שכל אחד מהם פעל בתחום זה באופן עצמאי, הגיעו לתוצאות דומות. ניוטון סיפק שלל שימושים בפיזיקה, אך מערכת הסימונים שהציע לייבניץ התגלתה כגמישה יותר והיא שנעשתה נפוצה.
ניוטון פיתח את התאוריה שלו בין חורף 1664 לאוקטובר 1666, והפקיד סיכום של עבודתו בידי חברים מהחברה המלכותית הבריטית. לייבניץ החל לעבוד בנושא ב-1673. בין לייבניץ לניוטון פרץ סכסוך מר על הבכורה ביצירה זו, וכתוצאה ממנו נוצר חיץ, במשך שנים רבות, בין הפעילות המתמטית בממלכה המאוחדת לזו שבשאר אירופה. כתוצאה מכך התעכבה ההתפתחות של החשבון האינפיניטסימלי בממלכה המאוחדת, ורק בתחילת המאה ה-19 אימצו הבריטים את מערכת המושגים והסימונים האירופית.
לייבניץ וניוטון ביססו את החדו"א על מושג האינפיניטסימל שהוא מספר "קטן באופן אינסופי", ובאופן יותר מדויק, מספר אינפיניטסימלי הוא מספר שקטן בערכו המוחלט מכל מספר ממשי חיובי. במערכת המספרים הממשיים, האינפיניטסימל היחיד הוא אפס, אך במערכות מספרים אחרות קיימים אינפיניטסימלים רבים.
בעקבות מתקפה פילוסופית של ג'ורג' ברקלי ודייוויד יום על היסודות הלוגיים של החשבון האינפיניטסימלי של ניוטון, היה צורך לבסס את התחום על יסודות לוגיים מוצקים. במאה ה-19 הצליח המתמטיקאי הצרפתי אוגוסטן לואי קושי לבסס את מושג הגבול באמצעות גדלים ממשיים וסופיים בלבד. ההגדרות של קושי החליפו את השימוש במושג האינפיניטסימל בשימוש במספרים ממשיים שיכולים להיות "קטנים כרצוננו" או "גדולים כרצוננו", והגבול הפך למספר שאליו אפשר להגיע "קרוב כרצוננו". כך, למשל, הגבול של סדרה הוגדר בצורה הבאה: סדרה  \{a_{n}\}_{n=1}^{\infty } מתכנסת לגבול L אם לכל  0<\varepsilon  קטן כרצוננו קיים  n_{0} כך שלכל  n_{0}<n מתקיים  |a_{n}-L|<\varepsilon  (כלומר: המרחק בין כמעט כל איברי הסדרה לגבול L קטן כרצוננו). הגדרת הגבול של קושי נהפכה לאבן היסוד של התחום בצורתו המודרנית. את ביסוס תורת הגבולות והטופולוגיה של הישר הממשי ביצעו בנוסף לקושי גם קארל ויירשטראס ובולצאנו. תרמו גם לגראנז', דארבו ורימן.
בצורתו החדשה, החשבון האינפיניסטימלי היה אמין יותר אך היה מבוסס כולו על תכונות המספרים הממשיים, מושג שהוגדר אז באופן גאומטרי. בסוף המאה ה-19, המתמטיקאים גאורג קנטור וריכרד דדקינד בנו ייצוגים קונקרטיים למספרים הממשיים, שהתבססו על תורת הקבוצות, במטרה לבסס את המושגים המתמטיים על ידי מושג הקבוצה.
בתחילת המאה ה-20 נעשו מספר ניסיונות על ידי כמה מתמטיקאים להכליל את מושג האינטגרל, מכיוון שהאינטגרל של רימן לוקה בכמה חסרונות. לדוגמה, אוסף הפונקציות שעליהן ניתן לבצע אינטגרציה לפי רימן אינו שלם לפי מספר נורמות טבעיות. ההכללה הטובה ביותר הייתה זו של אנרי לבג, אשר פיתח את תורת המידה (שבמרכזה מידת לבג שהיא מידה המכלילה את מושג האורך) ואת אינטגרל לבג.
אנליזה מתמטית

אנליזה ("ניתוח") הוא יישום הכלים של החדו"א לחקר גדלים מתמטיים שונים וההשתנויות שלהם.
להרבה ענפים במתמטיקה יש תחום אנליזה מתאים:
אנליזה ממשית: ניתוח של פונקציות ממשיות רגילות, בין היתר באמצעות תורת המידה
אנליזה מרוכבת: ניתוח של פונקציות מרוכבות
אנליזה וקטורית: ניתוח של פוטנציאל (פונקציה המקבלת וקטור ומחזירה סקלר) ושל שדה וקטורי (פונקציה המקבלת וקטור ומחזירה וקטור)
אנליזה פונקציונלית: ניתוח של אופרטורים ופונקציונלים, כלומר: העתקות שהארגומנט שלהן הוא פונקציה (והן מחזירות פונקציה אחרת או מספר סקלרי, בהתאמה)
אנליזה הרמונית: ניתוח של פונקציות באמצעות טורי פורייה
אנליזה נומרית: ניתוח של פונקציות והשתנותן באמצעות קירובים נומריים
תורת המספרים האנליטית: שימוש בכלי חדו"א ואנליזה מרוכבת להוכחת תכונות של המספרים השלמים.
לקריאה נוספת

לפרק ההיסטוריה:
The Calculus War, review by Brian E. Blank, Notices of the American Mathematical Society, 56(5), 2009, 602-610
A. Rupert Hall, Philosophers at war: The Quarrel Between Newton and Leibnitz, Cambridge Univ. Press, 1980
Richard S. Westfall, Never at Rest: A biography of Isaac Newton, Cambridge Univ. Press, 1980
Joseph H. Hofmann, Leibnitz in Paris 1672-1676: His growth to Mathematical maturity, Cambridge Univ. Press, 1974
הערות שוליים

↑  איאן סטיוארט, לאלף את האינסוף – סיפורה של המתמטיקה, ידיעות ספרים, ספרי עלית הגג, 2012
| --- | --- |
בקרת זהויות :  NLI: 987007293765505171  BnF: cb119891944 (data)  LCCN: sh85018802  NKC: ph1034721 
משפטים בחשבון דיפרנציאלי. התרשים מראה איך מבססים את המשפטים המרכזיים של החשבון דיפרנציאלי על אקסיאומת ה-sup. הגרירות מתארות דרך מקובלת לבסס את התורה. ישנן גם דרכים מקובלות נוספות.
סר אייזק ניוטון
גוטפריד לייבניץ
אליין סטריץ'

| --- | --- |

 לידה:  2 בפברואר 1925 דטרויט, ארצות הברית 
 פטירה:  17 ביולי 2014 (בגיל 89) ברמינגהאם, ארצות הברית 
 מדינה:  ארצות הברית 
 מקום קבורה:  Memorial Park Cemetery 
 השכלה:  ניו סקול  בית הספר למשחק סטלה אדלר  סטודיו אייץ' בי 
 תקופת הפעילות:  1944–2014 (כ־70 שנה) 
 בן או בת זוג:  John Bay (1973–1982) 
 פרסים והוקרה:  פרס אמי לבידור בפריים טיים  פרס אמי לשחקנית המשנה הטובה ביותר בסדרה קומית (2007)  פרס אמי להופעת יחיד במופע או תוכנית מוזיקלית (2004)  פרס אמי לשחקנית האורחת הטובה ביותר בסדרת דרמה (1993)  פרס ליגת הדרמה 
 
אליין סטריץ' (באנגלית: Elaine Stritch ‏, 2 בפברואר 1925 – 17 ביולי 2014) היא שחקנית וזמרת אמריקאית המוכרת בעיקר מתפקידה במחזה "A Delicate Balance" (אנ') ובמחזמר "Sail Away" (אנ').
ביוגרפיה

סטריץ׳ נולדה בדטרויט שבמישיגן לג׳ורג׳ ומילדרד סטריץ׳ והייתה הצעירה מבין שלוש בנות. בילדותה למדה בבית ספר קתולי מקומי, ולאחר מכן עברה ללמוד בבית ספר למשחק Dramatic Workshop(אנ') בניו יורק בו הופיעה לראשונה על במה בהצגה "Babino"(אנ'). שנתיים לאחר מכן גילמה את תפקיד הבכורה שלה בברודוויי בהפקה ״Loco״.
חיים אישיים

בשנת 1973 סטריץ׳ נישאה לשחקן האנגלי ג׳ון ביי(אנ') ועברה לגור עימו בלונדון. בשנת 1982 חזרו לגור בארצות הברית וזמן קצר לאחר מכן ביי נפטר.
ב-17 ביולי 2014, בהיותה בת 89, נפטרה אליין סטריץ׳ ממחלת סרטן הקיבה.
קריירה > תיאטרון

בשנת 1946 החלה סטריץ׳ את קריירת המשחק שלה בברודוויי. בשנת 1952 גילמה את הדמות מלבה במחזמר "Pal Joey"(אנ') שזכה בפרסים רבים ביניהם שלושה פרסי טוני. השתתפה בחידוש המחזמר "On Your Toes"(אנ') שעלה ב-11 באוקטובר 1954. בשנת 1956 הייתה סטריץ׳ מועמדת לפרס הטוני, לשחקנית הטובה ביותר במחזה על תפקידה במחזה "Bus Stop"(אנ') בו גילמה את הדמות גרייס. על גילום הדמות מימי במחזמר "Sail Away"(אנ') בשנת 1961 הייתה מועמדת פעם נוספת לפרס הטוני אך הפעם לקטגוריית השחקנית הראשית הטובה ביותר במחזמר. בשנת 1972 גילמה את הדמות ג׳ואן במחזמר "Company"(אנ'), תפקיד שהעניק לה מועמדות נוספת לפרס הטוני לשחקנית הראשית הטובה ביותר במחזמר. ביוני 1974 החלה לשחק בתפקיד ראשי במחזה "The Gingerbread Lady"(אנ') כשגילמה את הדמות אווי. סטריץ׳ זכתה בפרס דרמה דסק(אנ') בשנת 1993 על השתתפותה במחזמר "Show Boat"(אנ'). בשנת 1996 שיחקה במחזה "A Delicate Balance"(אנ') תפקיד שהעניק לה זכייה נוספת בפרס דרמה דסק ומעמדות נוספת לפרס טוני. בשנת 1995 שמה הוכנס להיכל התהילה של התיאטרון האמריקאי(אנ').
ב-7 בנובמבר 2001 העלתה סטריץ׳ את הופעת הבכורה של המופע האוטוביוגרפי שלה "Elaine Stritch: at Liberty"(אנ'). המופע תיאר את העליות והירידות בקריירה שלה ובחייה באמצעות מונולוגים ושירים שאת חלקם שרה בעברה כששיחקה בתפקידים שונים במחזות זמר. המופע נכתב על ידי סטריץ׳ בשיתוף עם המחזאי ג׳ון לאר(אנ'). מופע זה זיכה את סטריץ׳ בפרס טוני ופרס דרמה דסק נוסף.
קריירה > קולנוע וטלוויזיה

בנוסף להופעותיה הרבות בתיאטרון, סטריץ׳ שיחקה גם בפרויקטים רבים בטלוויזיה ובקולנוע. הופעתה הראשונה על מסך הטלוויזיה הייתה בשנת 1948 בסדרת הטלוויזיה "The Growing Paynes"(אנ'). בשנת 1956 הופיעה לראשונה בקולנוע בסרט "The Scarlet Hour"(אנ') בגילום דמותה של פיליס. בשנת 1959 יצא לאקרנים הסרט "Kiss Her Goodbye"(אנ') בו שיחקה בתפקיד הראשי. בשנת 1987 שיחקה בסרט "ספטמבר" סרטו של הבמאי וודי אלן לצידה של השחקנית דיאן ויסט. בשנת 1990 שיחקה בתפקיד אורח בסדרת הטלוויזיה "Law & Order" שהוביל לזכייתה בפרס אמי לשחקנית האורחת הטובה ביותר בסדרת דרמה. דיבבה את דמותה של סבתא בסרט המצויר "ParaNorman"(אנ') שהוקרן באוגוסט 2012. ב-2000 שיחקה בסרטו של וודי אלן, "נוכלים בגרוש". ב-2005 שיחקה בסרט "חותנת בהפרעה" לצדה של ג'יין פונדה.
כשנה לפני מותה, השתתפה בסרט דוקומנטרי על חייה בשם "Elaine Stritch: Shoot Me"(אנ') שהוקרן לראשונה ב-19 באפריל 2013.
הערות שוליים

1 2  Gary Brumburgh, Elaine Stritch Biography, IMDb
↑  Bruce Weber, Elaine Stritch, Broadway's Enduring Dame, Dies at 89, The New York Times
↑  Mark Lawson, Elaine Stritch Obituary, The Guardian
↑  Elaine Stritch, IMDb
| --- | --- |
בקרת זהויות :  NLI: 987007459861505171  PLWABN: 9810648931005606  BIBSYS: 2044523  BnF: cb13938551z (data)  GND: 134903986  ISNI: 0000 0001 1887 7095  LCCN: n83329072  MusicBrainz: 8d484c99-7ec3-4a12-9514-d22b93c82891  NKC: xx0104534  NTA: 387260064  SUDOC: 114140693  VIAF: 106991812   WorldCat (עם VIAF): 106991812
אלכסנדר ווייטינסקי

| --- | --- |
אין תמונה חופשית
 לידה:  11 במרץ 1961 (בן 63) מוסקבה, ברית המועצות 
 מדינה:  ברית המועצות, רוסיה 
 http://molnia-pictures.ru
 פרופיל ב-IMDb
 
אלכסנדר וייטינסקי (ברוסית: Александр Войтинский; נולד ב-11 במרץ 1961, מוסקבה) הוא במאי קולנוע רוסי, מפיק, מלחין ומייסד הלהקות "זברי" ו"ט.א.ט.ו.". הוא ביים מספר סרטי קולנוע רוסיים שהצליחו במדינות חבר העמים כדוגמת ג'ונגל, רוח הרפאים והיה שותף לפיתוח זיכיון "עצי אשוח". מייסד ומנכ"ל חברת "ברק הפקות" (Кинокомпания Молния Пикчерс).
ביוגרפיה

הוא סיים את לימודיו באקדמיה הרוסית לכלכלה.
בשנת 1989 הקים יחד עם סרגיי טרופימוב וטימור בקממבטוב חברת הפקות טלוויזיה, יחד הם אספו צוות של אנשים בעלי דעות דומות על התפתחות הפרסום הרוסי. במיוחד הם עבדו יחד על קמפיין פרסום בשם היסטוריה עולמית שנוצר בשיתוף עם וידאו אינטרנשיונל ובנק אימפריאל. בשנת 1999, יחד עם איוואן שפובלוב, לקח חלק ביצירת הלהקה המוזיקלית "ט.א.ט.ו.", הלחין את המוזיקה לשירים "יוגוסלביה" ו"למה אני".
בשנת 2000 הוא נבחר כחבר מן המניין באקדמיה לפרסום ברוסיה. בשנת 2001 הקים את להקת "זברי" יחד עם הסולן והמוזיקאי רומן זבר. הוא צילם את כל הקליפים של הלהקה משנת 2003 עד 2008. בשנת 2004, בטקס פרסי ה-MTV הראשון ברוסיה, הוכר הקליפ "כל מה שמעסיק אותך" כ"קליפ הטוב ביותר של השנה" והלהקה הוכרה בתור "הלהקה הטובה ביותר" ורומן זבר הוכר כ"אמן הטוב ביותר". הלהקה ייצגה לראשונה את רוסיה ברומא בטקס פרסי המוזיקה של MTV אירופה בשנת 2004.
בשנת 2008 הוא הוזמן לחברת הקולנוע Bazelevs והציע את רעיון הסרט "ברק שחור", אותו צילם בעצמו יחד עם דמיטרי קיסליוב (במאי סצנות פעלולים). הכנסות הסרט ההוא הסתכמו בכ-22 מיליון דולר (וצפו בו 4 מיליון איש).
בשנת 2009 ביים והיה המפיק היצירתי של הסרט "עצי אשוח". בשנת 2011 הקים את חברת הקולנוע שלו "ברק הפקות", Молния Пикчерс. בשנת 2019 ביים את העונה השנייה של סדרת המתח "השיטה" ומשתף פעולה באופן הדוק עם חברת ההפקות Sreda.
חיים אישיים

גרוש, יש לו שני בנים - אלכסנדר (2001) ודניאל (2008).
פילמוגרפיה

| שנה | סרט | הכנסות |
| --- | --- | --- |
| 2009 | ברק שחור | 595,321,464 רובל |
| 2010 | עצי אשוח | 701,071,088 רובל |
| 2012 | ג'ונגל | 370,791,733 רובל |
| 2015 | רוח הרפאים | 383,326,778 רובל |
| 2016 | סבא כפור: מלחמת המכשפים | 151,926,418 רובל |
הערות שוליים

↑  Кассовые сборы в России
↑  Кассовые сборы в России
↑  Кассовые сборы в России
↑  Кассовые сборы в России(הקישור אינו פעיל)
↑  Кассовые сборы в России
| --- | --- |
בקרת זהויות :  PLWABN: 9810642884405606  BNE: XX5091570  BnF: cb16260102j (data)  ISNI: 0000 0001 2036 5451  LCCN: no2011056005  NLK: KAC201101619  SUDOC: 161463150  VIAF: 170115204   WorldCat (עם VIAF): 170115204
מלקולם-ג'מאל וורנר

| --- | --- |

 לידה:  18 באוגוסט 1970 (בן 54) ג'רזי סיטי, ניו ג'רזי, ארצות הברית ארצות הברית
 מדינה:  ארצות הברית
 תקופת הפעילות:  מ-1982
 מקום לימודים:  בית ספר המקצועי לילדים 
 בן או בת זוג:  מישל דוריס תומאס (1988–1994)  Karen Malina White (1997–2005)  רג'ינה קינג (2011–2013) 
 מספר צאצאים:  1 
 פרסים והוקרה:  פרס גראמי להופעת R&B מסורתית הטובה ביותר (2015)  NAACP Image Award for Outstanding Actor in a Comedy Series (2012)  Young Artist Award for Best Performance in a TV Series - Guest Starring Young Actor (1985) 
 http://malcolm-jamalwarner.com
 פרופיל ב-IMDb
 
מלקולם-ג'מאל וורנר (באנגלית: Malcolm-Jamal Warner; נולד ב-18 באוגוסט 1970) הוא שחקן ומוזיקאי אמריקאי, שהתפרסם בתור ילד מתפקידו בתור תאודור "תיאו" הקסטבל (אנ') בסיטקום "משפחת קוסבי" (1984–1992) של רשת NBC, שזיכה אותו במועמדות לפרס אמי לבידור בפריים טיים לשחקן משנה בסדרת קומדיה (אנ') לשנת 1986. הוא ידוע גם בתפקידיו כמלקולם מקג'י בסיטקום "מלקולם ואדי" (אנ') (1996–2000) של UPN, ובתור ד"ר אלכס ריד בסיטקום "Reed Between the Lines‏ (2011, 2015).
בשנת 2015, הוא קיבל את פרס גראמי לביצוע ה-R&B העממי הטוב ביותר עבור השיר "Jesus Children" לצד המוזיקאי רוברט גלספר (אנ') והזמרת לאלה הת'אוואי (אנ'). מאוחר יותר הוא הופיע בתור אל קאולינגס (אנ') במיני-סדרה "אמריקה נגד או. ג'יי. סימפסון: סיפור פשע אמריקאי" (2016). וורנר גילם גם את ד"ר איי ג'יי אוסטין בדרמה הרפואית של Fox "המתמחה" (2018–2023).
ביוגרפיה

וורנר נולד בג'רזי סיטי, ניו ג'רזי ונקרא על שמם של מלקולם אקס ופסנתרן הג'אז אחמד ג'מאל. הוא גדל על ידי אימו, פמלה, ששימשה גם כמנהלת אישית שלו.
בגיל תשע, הוא החל לגלות עניין במשחק שהוביל להרשמה לבתי ספר למשחק. הקריירה שלו כשחקן-ילד הובילה אותו מאוחר יותר לסיים תיכון בבית הספר המקצועי לילדים בניו יורק.